open-index/open-wikipedia-markdown huggingface dataset:
תהילים קי"ג

**הַלְלוּיָהּ הַלְלוּ עַבְדֵי ה' **הוא  מספר תהילים (פרק קי"ב בתרגום השבעים ובוולגטה), הפותח במילים אלו. בליטורגיה הנוצרית הוא מוכר גם בשם **Laudate pueri**, על שם המילים הראשונות בו בתרגום הלטיני. המזמור הוא אחד מעשרה מזמורים הפותחים בקריאה להלל את ה', 'הַלְלוּ-יָהּ'.

## תוכן המזמור
הפרק מתחלק לשניים:
# פסוקים א'–ד' (הקדמה): אלוהים מתואר כמהולל ומבורך בכל מקום ובכל זמן.
# פסוקים ה'–ט': אלוהים מתואר כמשגיח רב-חסד על הבריאה.
יש המפרשים שמטרת המזמור היא להנגיד בין שני תיאורים אלו של אלוהים, שהם לכאורה סותרים, אבל מתקיימים במקביל.

על אף שבפשוטו, חלקו השני של המזמור מתאר את השגחתו של האל על בני אדם פרטניים (דל, אביון ועקרה), יש הדורשים אותו כמתאר את ההשגחה על עם ישראל, בכך שאלוהים יוציא את עם ישראל מהגלות.

## ביהדות
### קריאת ההלל

זהו הפרק הראשון בקריאת ההלל, ויש מחז"ל שלמדו ממנו הלכות באשר לאמירת ההלל:
* רבא למד מן הפסוק הראשון שאין לקרוא את ההלל בפורים, שכן

:פירוש: **גם אם שם** (לגבי יציאת מצרים, אומרים הלל בפסח כי נאמר בפסוק) **"הללו עבדי ה'"** (כי הם כבר) **לא עבדי פרעה, כאן** (בפורים, לא ניתן לומר) **"הללו עבדי ה'" ולא עבדי אחשורוש** (כי) **אנו עדיין עבדי אחשורוש** (כלומר, בנס זה לא יצאו בני ישראל משעבוד מלכויות)
* כמה אמוראים למדו (מפסוקים שונים בפרק) שיש לקרוא את ההלל כסדרו.
* הגמרא דורשת מפסוק ג' שמצוות קריאת ההלל היא דווקא ביום.

### שימושים נוספים
בנוסף לאמור לעיל, פסוקים מתוך הפרק נאמרים בהקשרים שונים:
* פסוק ב' משמש בכמה מקומות, ובראשם במענה לזימון.
* פסוקים ב'–ד' נאמר בפסוקי דזמרא.

בנוסף, בספר שימוש תהלים כתוב שיש למזמור סגולה "להשמיד עבודת אלילים".

## בנצרות

המזמור משמש גם בליטורגיה הנוצרית, בעיקר בתפילת הערב (Vespera), ולכן נכתבו לו לחנים רבים. כמה דוגמאות מפורסמות:
* קלאודיו מונטוורדי, הפרק הרביעי מתוך *Vespro della Beata Vergine* (SV 206)
* אנטון ברוקנר: Psalm 112 *Alleluja! Lobet den Herrn, ihr Diener*, WAB 35, (1863)
* וולפגנג אמדאוס מוצרט: K. 321, K. 339
* גאורג פרידריך הנדל: HWV 236–237
* אנטוניו ויוואלדי: Laudate pueri Dominum in C minor (RV 600)
בנוסח הוותיקן, לאחר המזמור נהוג לומר דוקסולוגיה של השילוש הקדוש (לרוב, Gloria Patri)

## בתרבות
* **מקימי**- מונה רוזנבלום ומרדכי בן-דוד.
* על המזמור הולחן ניגון לרגל יום הולדתו של הרבי מליובאויטש, והתקבל בקרב חסידי חב"ד.
* **הללו** - יצירת חזנות של שקולניק אשר הקולטה על ידי החזן יוסלה רוזנבלט. גרסת כיסוי לשיר בוצעה על ידי שלום למר, מקהלת נרננה, מקהלת הילדים חסידימלך של **יענקי לוינגר**.
* הפסוק "מקימי מעפר דל" משובץ בשיר **להתפלל** של אוהד מושקוביץ.
* הפסוק "יהי שם ה' מבורך מעתה ועד עולם", משולב בשיר "רבותי" של ליפא שמלצר באלבומו בלי עין הרע.

## קישורים חיצוניים

* תהילים קי"ג באתר 929 - תנ"ך ביחד

## הערות שוליים

קיג
קטגוריה:מזמורי ההלל
ישיבת נחלת ישראל

הישיבה התיכונית **נחלת ישראל** היא חלק ממוסדות נחלת ישראל שהוקמו על ידי האחים הרב שניאור והרב מאיר קץ. הישיבה נמצאת במגדל העמק משתייכת לזרם החסידי בציבור החרדי לאומי. הישיבה מונה כ-200 תלמידים מכיתות ט'-י"ב. עיקר הלימוד בישיבה עוסק בגמרא, ובנוסף על כך לומדים תנ"ך, הלכה, אמונה חסידות ומוסר. אחר הצהריים לומדים לימודי ליבה ומגמות לבגרות.

## היסטוריה
הישיבה קמה בשנת ה'תשס"ג על ידי האחים הרב שניאור והרב מאיר קץ כנתיב תורני בתוך כפר הנוער הדתי כפר חסידים, המשתייך לחינוך ההתיישבותי במשרד החינוך. מנכ"לית הכפר דאז, הגב' רחל סילבצקי שתח', לקחה על עצמה את מלאכת ההקמה וקיום הישיבה, על אף קשיים כלכליים ואחרים.

בתחילת שנת ה'תשע"ד הישיבה עברה למשכנה החדש במגדל העמק.

בי' באלול ה'תשפ"ה הלך לעולמו ראש הישיבה והמייסד הרב שניאור קץ.

## בוגרי הישיבה
בוגרי הישיבה ממשיכים לישיבות גבוהות או ישיבות הסדר. בשנת ה'תשע"א הוקמה הישיבה הגבוהה 'נחלת ישראל' שמהווה המשך לבוגרים המעוניינים להמשיך בדרכה של הישיבה.

בוגרי הישיבה משרתים בצה"ל במסלולי הסדר, מסלולי חרדים או שירות צבאי רגיל.

## התפילה בישיבה
ישיבת נחלת ישראל רואה בתפילה עניין בסיסי ששייך לסדר היום של הישיבה, בישיבה ניתן דגש מיוחד על אופי התפילה עצמו: תפילה בקול, עניית אמן ואמן יהא שמיה רבא בקול, התפילה מלווה בשירה ובריקודים בחלק מקטעי התפילה.

## תוכניות לימוד מיוחדות
הישיבה, מלבד מסגרת הלימוד הרגילה, מעודדת תלמידים לחבור לתוכנית לימוד נוספת, אשר מגדלות אותם בתורה. תוכניות אלו מגובות הן בכיבוד והן בפרסים תקופתיים:
* הדף היומי – בישיבה קבוצה גדולה הלומדת דף יומי.
* "חבורות" – בכל ערב מתקיימות קבוצות לימוד בשמירת הלשון, חסידות, משניות ועוד. הלימוד מתקיים בליווי כיבוד, כאשר קבוצות הלימוד מונחות ומאורגנות על ידי תלמידים מהכיתות הגבוהות או מארגונים חיצוניים.
* שיעורים מיוחדים והתוועדויות – הישיבה מקיימת שיעורים נוספים בערבים הניתנים על ידי הצוות עצמו באמונה ובחסידות. במשך השנה משתדלת הישיבה להביא גם רבנים שיתנו שיעורים חד-פעמיים בנושאים שונים. בתאריכים בעלי משמעות בחסידות, כדוגמת י"ט כסלו, מביאה הישיבה רבנים שיערכו התוועדות.

## חינוך חברתי
כבכל מסגרת פנימייתית, ישנם מדריכים שתפקידם ללוות את התלמידים בשעות הפנימייה, תוך קיום שיחות, פעילויות מדריך, משחקי ספורט וחוגים. הישיבה מקיימת מספר שבתות מיוחדות בנוסף לשבתות הישיבה, ביניהן:
* שבת חסידות – פעם בשנה הולכת הישיבה לשבת בחצר חסידית על מנת לחזק את הקשר של התלמידים לתנועת החסידות בימינו.
* שבת כיתה – באחד ממקומות היישוב של התלמידים, לגיבוש המחזור.
* שבת חברון – על מנת לחזוק קשר התלמידים עם היישוב היהודי בחברון.
* שבת ארץ ישראל – בחורי הישיבה בעידוד הרבנים נוהגים לעשות שבת באחד המאחזים ביהודה ושומרון.
## קרן "נר למאה"
לע"נ בוגרי הישיבה: אלחנן קליין הי"ד, נריה בן דוד הי"ד, עמיחי שמעון רובין הי"ד ועז ישעיה גרובר הי"ד 

מטרת הקרן - חיזוק לימוד התורה במוסדות נחלת ישראל והרמת קרן תורת הישיבה במגדל העמק. 

הקרן הוקמה בשנת ה'תשפ"ד על ידי ראש הישיבה דאז, הרב שניאור קץ לעילוי נשמת בוגרי הישיבה שנהרגו במלחמת חרבות ברזל.

## קישורים חיצוניים
* 

## הערות שוליים

נחלת ישראל
קטגוריה:מגדל העמק: חינוך
סמדר הרצפלד

**סמדר הרצפלד** (4 במרץ 1952 – 26 בנובמבר 2023) הייתה סופרת ומשוררת ישראלית.

## ביוגרפיה
סמדר הרצפלד נולדה בתל אביב, בת להורים יוצאי רוסיה שיצאו בשאלה. למדה בגימנסיה הרצליה ובתיכון עירוני ה'. שירתה בנח"ל, ובמסגרתו הקימה שבט צופים בשכונת מצוקה בירושלים. 

למדה מדעי היהדות ולימודי דתות באוניברסיטה העברית בירושלים. בשנת 1978 יצא לאור בהוצאת עקד ספרה הראשון, "תאוגרמה". בסוף שנות ה-80 עבדה במוסד לילדים חירשים ששימש השראה לרומן "אלוהים זה לא אני - מסע אל העולם שמאחורי השלט: מעון לילדים חרשים" (הוצאת כרמל, 1992). הספר זיכה אותה בפרס של הקרן לירושלים לשנת 1992. ספר שיריה השני, "שושנֵי דוּמָה" (ספרית פועלים, 1992), זיכה אותה בפרס הרי הרשון. ב-1994 יצא לאור הרומן "אינתא עומרי" (הוצאת ידיעות אחרונות), שעוסק בסיפור אהבה בין יהודייה לערבי. עקב נושאו ספגה הרצפלד ביקורת עזה. בשנת 2001 יצא לאור בהוצאת כתר ספרה "תחת שמי מקסיקו", שבו שתי נובלות: "תחת שמי מקסיקו" ו"ישו השחור". יצירותיה פורסמו בכתבי-עת, בהם "אפס שתיים", "חדרים", ו"גג". היא פרסמה סיפורים קצרים שלה באתר האינטרנט שלה.

עסקה בהוראת כתיבה יוצרת במכון כרם. ב-2014 הקימה עם המשורר בנימין שבילי את הוצאת הספרים "62 הוצאה לאור", שבמסגרתה יצא לאור בשנת 2014 ספרה "אני גיטל" - רומן שמסופר בגוף ראשון מפי יהודייה בת המאה ה-18.  

התגוררה בירושלים. הייתה נשואה פעמיים, והותירה אחריה שני בנים שנולדו בווייטנאם, אותם אימצה.

## קישורים חיצוניים
* 

* 
* 
* 
* 
* סמדר הרצפלד, באתר של "62 הוצאה לאור"
* 
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:מו"ליות ישראליות
קטגוריה:מו"לים ישראלים
קטגוריה:זוכי פרס הרי הרשון
קטגוריה:בוגרות תיכון עירוני ה' (תל אביב)
קטגוריה:בוגרי תיכון עירוני ה' (תל אביב)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1952
קטגוריה:ישראלים שנולדו ב-1952
Paper

"**Paper**" (בעברית: "**נייר**") הוא השיר שייצג את איסלנד באירוויזיון 2017. השיר בוצע על ידי סבאלה. השיר שנבחר ב-Söngvakeppnin 2017 שהוא הקדם האיסלנדי המסורתי נכתב והולחן באיסלנדית על ידי איינר אגליסון וסבאלה עצמה ובאנגלית על ידי לסטר מנדז ולילי אליס. בתום ההצבעה התברר כי לא נבחר להעפיל לשלב הגמר.

## קישורים חיצוניים

## הערות שוליים

קטגוריה:שירי 2016
קטגוריה:שירי אירוויזיון 2017
קטגוריה:שירי איסלנד באירוויזיון
קטגוריה:שירים באנגלית
קטגוריה:שירים שנכתבו על ידי לסטר מנדז
קטגוריה:סינגלים שהגיעו למקום הראשון באיסלנד
סטמפריה ולדונגה

**סְטַמְפֶּרִיָה וַלְדוֹנְגָה** (באיטלקית: **Stamperia Valdonega**) הוא בית דפוס בנפת ורונה שבאיטליה המתמחה בהפקות דברי דפוס באיכות גבוהה מאוד ובגימור מיוחד. בית הדפוס שהוקם ב-1948, עומד מאז 2007 בבעלות קבוצת SIZ האיטלקית.

## היסטוריה
החברה הוקמה בידי המדפיס ואמן הטיפוגרפיה הגרמני-איטלקי ג'ובאני מרדרשטייג  ב-1922 בלוגאנו, ב-1948 הקים מרדרשטייג את בית הדפוס ברובע ולדונגה  שבוורונה, וניהל אותו עד מותו ב-1977. מאז מוביל את בית הדפוס בנו, מרטינו מרדרשטייג.

בית הדפוס נועד בעיקר עבור הדפסות ייחודיות לביבליופילים, וחתם במשך השנים חוזים לעבודות מיוחדות עם הוצאות ספרים נודעות באירופה ובארצות הברית.

בשנת 1984 הקדיש המטרופוליטן בניו יורק תערוכה מיוחדת לעבודות של בית הדפוס בוולדונגה כמחווה לפעלו האמנותי של מרדרשטייג המנוח.

## קישורים חיצוניים
* 
*  (רשימת דברי דפוס ומהדורות מוגבלות)
* הגופן "ולדונגה", בעיצוב בית הדפוס, באתר קבוצת  SIZ האיטלקית שרכשה את המותג

קטגוריה:ערכים שבהם תבנית בריטניקה אינה מתאימה
קטגוריה:דפוס
קטגוריה:איטליה: תרבות
Verona

"**Verona**" (בעברית: "**[[ורונה]]**") הוא השיר שיצג את אסטוניה באירוויזיון 2017.

השיר בוצע על ידי קויט טומה ולאורה. הוא נכתב והולחן על ידי סוון לוהמס.

השיר נבחר ב-"Esti Laul 2017", התחרות לבחירת השיר האסטוני לאירוויזיון. בתחרות עצמה, בוצע בחצי הגמר השני שנערך ב-11 במאי, כשיר השבעה-עשר בסדר ההופעות. בתום שלב ההצבעות, התברר כי לא נבחר להעפיל לשלב הגמר.

## קישורים חיצוניים

## הערות שוליים

קטגוריה:שירי 2016
קטגוריה:שירי אירוויזיון 2017
קטגוריה:שירי אסטוניה באירוויזיון
שמואל אהרן שצדרוביצקי

הרב **שמואל אהרן שצדרוביצקי** (כ"ה בתשרי תרס"ח, 3 באוקטובר 1907 – ה' בניסן ה'תשל"ח, 12 באפריל 1978), היה מראשי אגודת ישראל בארץ, וסגן יו"ר המועצה הדתית בתל אביב.

## קורותיו
נולד בשנת תרס"ח לרבי מאיר שלום, האדמו"ר מקוברין-ביאליסטוק, שהיה חתנו של רבי מנחם נחום עפשטיין מייסד החסידות. רבי שמואל אהרן נשא את שיפרה, בתו של רבי פינחס יששכר פינקלר, האדמו"ר מפינטשוב סוסנוביץ.

כאברך צעיר התמנה למזכיר אגודת ישראל בווילנה, והיה מקורב לרבי חיים עוזר גרודז'נסקי.

בתקופת מלחמת העולם השנייה, הצליח להימלט והגיע ארצה בשנת 1943. לאחר הגיעו השתלב בפעילות אגודת ישראל בארץ ישראל, ובתחילת דרכו היה מראשי צעירי אגודת ישראל. לאחר מכן כיהן סגן יו"ר הוועד הפועל של אגודת ישראל בארץ ישראל, ויו"ר סניף אגודת ישראל בתל אביב. על אף תפקידיו התנהג בפשטות ובצניעות. התגורר בתל אביב.

ילדיו:
* בנו הרב חיים דוד (ה'תרפ"ט-ח' בטבת ה'תשס"ו), חתן הרב נחום דוד משה ברנדווין מסטרטין.
* בתו רחל בילה (ה'תרצ"ג-כ"ו באב ה'תשפ"ד), נישאה לרב ישראל דן טאוב ממודז'יץ. 
* בתו טובה (כ"ג בסיון ה'תרצ"ה-ב' באדר ה'תש"ך), נישאה לרב דוד מתתיהו רבינוביץ מביאלה בני ברק. 
* בנו הרב אליעזר (יליד ה'תרצ"ז), מרבני אגודת ישראל בקווינס. 
* הרב מאיר שלום גור אריה (ה'תש"ג-כ"א בתשרי ה'תשפ"ב), ממעלה לבונה. נפטר ממגפת הקורונה.

## קישורים חיצוניים
* מכתב מרבי שמואל שצדרוביצקי לרבי זלמן סורוצקין משנת תשכ"א עם הצעות למינוי גדולי האדמו"רים למועצת גדולי התורה
* כרטיס הנפטר, באתר חברא קדישא ת"א
* הרב שמואל שצדרוביצקי זצ"ל, הפרדס שנה נ"ב חוברת ח', עמ' 28

קטגוריה:עולים במלחמת העולם השנייה
קטגוריה:פעילי אגודת ישראל
קטגוריה:תל אביב-יפו: אישים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1907
קטגוריה:ישראלים שנפטרו ב-1978
עיט הודי

**עיט הודי** (שם מדעי: *Clanga hastata*, בעבר *Aquila hastata*) הוא מין עוף דורס גדול מהסוג עיט מנוקד החי בתת-היבשת ההודית. בעבר היה שייך למין עיט חורש אך נפרד ממנו. הוא קרוב למין עיט צפרדעים. נכלל בעבר בסוג עיט (*Aquila*), אך הועבר לסוג עיט מנוקד (*Clanga*).

אורכו 60 סנטימטרים ומוטת כנפיו 150 סנטימטרים. הוא בעל נוצות בהירות, ראש חום עם מקור מעוקל צהוב ועיניים גדולות, הזנב כהה והרגליים לבנות. הוא קטן ביחס למיני עיטים אחרים.

העיט ההודי מצוי בטבע בהודו, בנגלדש, מיאנמר ונפאל. הוא שוכן באדמות מרעה, שדות וביערות סובטרופיים יבשים.

## קישורים חיצוניים

## הערות שוליים

קטגוריה:בעלי חיים שתוארו ב-1834
קטגוריה:טקסונים שתוארו בידי רנה לסון
קטגוריה:עיטים
קטגוריה:הודו: עופות
קטגוריה:נפאל: עופות
אברהם מושרקי

**אברהם מושרקי** (1940 – 25 בפברואר 2023) היה ספורטאי ספורט נכים וחבר נבחרת ישראל בכדורסל בכיסאות גלגלים.

## קריירה
ב זכה עם נבחרת הכדורסל במדליית ארד וב זכה עם נבחרת הכדורסל במדליות כסף.

במשחקים הפאראלימפיים בהיידלברג (1972) התחרה גם באתלטיקה: מקום 13 בתחרות הטלת כידון (17.41 מטר), מקום 21 בתחרות זריקת דיסקוס (19.39 מטר) ומקום 25 בתחרות הדיפת כדור ברזל (5.97 מטר).

נפטר בשנת 2023, והובא למנוחות בבית העלמין בראש העין. הוכר כחלל צה"ל בהיותו נכה צה"ל שנפטר לאחר השירות.

## קישורים חיצוניים
* 

* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:אתלטים פאראלימפיים ישראלים
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים טוקיו (1964)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:נכי צה"ל שהוכרו לאחר מותם כחללי צה"ל
קטגוריה:ישראלים שנולדו ב-1940
קטגוריה:ישראלים שנפטרו ב-2023
ציפי קולטניוק

**ציפי קולטניוק** (נולדה בכ"ד באייר תשמ"ד, 26 במאי 1984) היא יוצרת שירים, מלחינה, זמרת חרדית, מרצה ומנטורית להעצמה בחיבור לנשמה.

## ביוגרפיה
נולדה בבאר שבע כבת שמינית במשפחה בת אחד עשר ילדים, למנדל קריצ'בסקי - פרופסור לאלקטרוניקה באוניברסיטת בן-גוריון בנגב, ולמרים שהייתה פסנתרנית מקצועית ולימים הקימה מרכזים לתעסוקת עולים אקדמאיים. מגיל שש למדה לנגן בפסנתר אך הפסיקה בגיל עשר וחצי כשאמה נפטרה. בגיל שלוש עשרה החלה לכתוב ולהלחין שירים.

אחרי חתונתה בשנת תשס"ז יצאה לשליחות למוסקבה, ועסקה בכתיבת תוכניות לימודים לילדי שלוחי חב"ד במקום, במוזיקה יהודית לבתי ספר.

בשנת 2013 לאחר שלא הצליחה למכור את שיריה לאמנים אחרים, החליטה קולטניוק לאזור אומץ ולהתחיל להופיע במופע העצמה לנשים ונערות המבוסס על תורת החסידות.

בשנת תשע"ד (2014) הוציאה את הדיסק הראשון 'בשבילך נברא העולם', ובו שמונה שירים מקוריים שעוסקים בערך עצמי והתמודדות עם רגשות, האלבום נחשב כפורץ דרך בהיותו אלבום מקורי של אמנית יוצרת חרדית.

בשנת תשע"ו (2016) הוציאה את הדיסק השני 'קומי' בפרויקט הד סטארט מצליח וראשון מסוגו למוזיקאית חרדית, "פרויקט שלא הושמע בו אף שיר וגם נקרא "לתמוך בזמרת שאי אפשר לשמוע אותה שרה", בהמשך השנה הופיעה בכנסי נשים יחד עם הרצאה של חני וינרוט על סיפורה האישי. בהמשך השנה תרגמה קולטניוק את המופע וכמה משיריה לשפה הרוסית והופיעה בקהילות יהודיות רבות ברוסיה ובאוקראינה.

בשנת 2020 החלה קולטניוק במיזם "תובנה ליום של אמונה" כאשר מדי יום היא מנסחת ומפרסמת תובנה המגיעה לתפוצה של אלפי נשים בארץ ובעולם, בעקבות המיזם הקימה אתר אינטרנט ובו נמכרים מוצרים המעוטרים בתובנות האמונה שלה.

מאז תקופת הקורונה החלה למסור שיעור פרשת השבוע בשם "פגישה עם הפרשה" - פרשת השבוע בזווית אישית, פרקטית ומחוברת ליום יום בקונספט מיוחד המאפשר לכל משתתפת להפגש עם הפרשה וגם לשתף איפה הדברים נגעו בה, הפגישה נערכת בזום ומשתתפות בה נשים מהארץ והעולם ומכל המגזרים.

כתבה בעבר טור ב"לבנות", מוסף חודשי של עיתון כפר חב"ד וכתבות באתר Chabad.org בעברית.

קולטניוק נשואה לדוד, להם שישה ילדים, מתגוררת ברחובות.

## רשימת השירים

## קישורים חיצוניים
* 

* 
* העולם נברא בשבילי! סיפור חייה והדיסק הראשון שלה, אתר בית חב"ד
* 
* 
* 
* 
* רבקי קמינקר, אורי ראיון בעיתון עולמות, חודש אייר תשע"ז
* 
*דנה ורון, סטטוס: מארחת את ציפי קולטניוק ביוטיוב

## הערות שוליים

קטגוריה:זמרות ישראליות
קטגוריה:זמרות חרדיות
קטגוריה:עיתונאים ושדרנים חסידי חב"ד
קטגוריה:זמרות השרות בעברית
קטגוריה:זמרות-יוצרות ישראליות
קטגוריה:מלחינות ישראליות
קטגוריה:רחובות: אישים
קטגוריה:ישראליות שנולדו ב-1984
מיכל זילבר

הרב **יחיאל מיכל זילבר** (נולד בח' בתשרי ה'תש"ד, 7 באוקטובר 1943) הוא ראש ישיבת זוויעהל בירושלים. בנוסף הוא מגיד שיעור בולט, שיעוריו על דף היומי בתלמוד בבלי מוקלטים במסגרת קול הדף וזוכים לאלפי האזנות. בעבר היה ראש ישיבת איתרי.

## ביוגרפיה
נולד בטבריה למשפחה של חסידי סלונים, ששהו בטבריה מעליית רבי מנחם מנדל מוויטבסק, בצעירותו למד בישיבות סלונים והיה תלמידו של הנתיבות שלום, ובישיבת סלבודקה. לאחר נישואיו עבר להתגורר בירושלים. שימש כראש ישיבה בישיבת איתרי ובישיבת פרשבורג, והוא ראש ישיבת זוויעהל ומלמד גם בישיבת תפארת ישראל שפתח חתנו הרב ישראל מאיר דרוק.

הרב זילבר נוהג לסיים בכל שנה בחג הסוכות את התלמוד הבבלי, התלמוד הירושלמי ואת ששת סדרי המשנה. לשם כך הוא לומד מדי יום שבעה דפי גמרא בתלמוד הבבלי, ארבעה דפים בתלמוד הירושלמי ושמונה עשר פרקי משניות. פתח בירושלים מוסד לילדים חרדיים בעלי לקויות למידה בשם לימודי ה'.

עם פתיחת קול הדף בתחילת שנות ה-80 החל להקליט את שיעוריו על דף היומי בתלמוד בבלי, שיעוריו מאופיינים בחיתוך דיבור ובבהירות והם נמסרים בעברית וגם ביידיש, כל שיעור הוא 60 דקות בדיוק והוא כולל את פירוש הגמרא והסוגיא ומפרשי הגמרא לפי הצורך. בנוסף הוא מוסר שעורים בפרשת שבוע המופיעים בקול הלשון והוציא מספר ספרים בשם "לב ים".

עוסק גם בתורת הקבלה, ולמד אצל המקובל הרב יעקב משה הלל. בשנים עברו אף היה מופיע ביום ראש השנה בישיבת "אהבת שלום" לצורך כוונות בתקיעת שופר.

### משפחתו
חתנו הוא הרב ישראל מאיר דרוק ראש ישיבת "תפארת ישראל".

## חיבוריו
כתב מספר ספרים בעיקר על סדר הגמרא:
* **לב ים** - שיעורים על מסכתות בש"ס
* **שיעורי היום** - ביאורים על דברי הגמרא בתוספת ביאורים מהאחרונים
* **בים דרך** - על ההפטרות, פרשת השבוע ומאמר בריאת העולם
* **בים דרך** - הגדה של פסח, ליקוטים מתורתו ומשיעוריו
* **טיפה מן הים** - על סדר פרשיות השבוע

## קישורים חיצוניים
* אליעזר שולמן, מקליט שיעורים ב-2:30 לפנות בוקר. באתר COL.
* 

קטגוריה:ירושלים: רבנים
קטגוריה:בוגרי ישיבת סלבודקה (בני ברק)
קטגוריה:רבני ישיבת איתרי
קטגוריה:רבני סלונים
קטגוריה:ראשי ישיבה חסידים בישראל
קטגוריה:ראשי ישיבה ישראלים
קטגוריה:ישראלים שנולדו ב-1943
קטגוריה:מגידי שיעור בדף היומי
עכשיו זה טוב (סרט)

**עכשיו זה טוב **(באנגלית: **Now Is Good**) הוא סרט בריטי מסוגת דרמה רומנטית שבויים על ידי אול פארקר. סרט המבוסס על רומן משנת 2007 בשם לפני שאמות, שנכתב על ידי ג'ני דאונהם ואומץ על ידי פארקר, שסיים באותו זמן לכתוב את התסריט לסרט מלון מריגולד האקזוטי. הסרט שבו מככבים דקוטה פנינג, ג'רמי אירווין, ופאדי קונסידיין, מתרכז בסיפורה של טסה, בחורה הגוססת מלוקמיה המנסה לחוות כמה שיותר חוויות לפני מותה.

## עלילה
טסה, נערה החולה בלוקמיה לימפובלסטית חריפה, מנסה להשלים רשימה של דברים שהיא מעוניינת לעשות לפני מותה. רשימה זו כוללת עישון סמים, נהיגה במכונית, השתתפות במסיבה, צפייה בזריחה ועוד. חברתה זואי עוזרת לה להשלים את הרשימה. הוריה של טסה גרושים, אמה לא נוכחת מספיק בחייה ואביה מגן עליה בהגנת יתר עד שגורם לה להרגשת חנק. במהלך הסרט טסה מתאהבת בשכנה אדם, המטפל באימו שמנסה להתאושש ממות בעלה.

## השחקנים
* דקוטה פנינג - טסה סקוט
* ג'רמי אירווין - אדם
* פאדי קונסידיין - אביה של טסה
* אוליביה ויליאמס- אמה של טסה
* אדגר קנהם - קאל סקוט, אחיה של טסה
* קאיה סקודלריו - זואי ווקר, חברתה של טסה
* רוז לזלי - פיונה
* שרה הדלנד - קרוליין
* פטריק בלדי - ריצ'רד

## ביקורות
"עכשיו זה טוב" זכה לביקורות מעורבות מהמבקרים כאשר הוא שוחרר בספטמבר 2012. הגארדיאן העניק לו שניים מתוך חמישה כוכבים ואמר כי "הסרט לא ממש מצליח לעלות מעל אוסף של קלישאות, למרות כמה הופעות די מוצלחות של השחקנים". האמפייר (מגזין) העניק לסרט שלושה מתוך חמישה כוכבים, בעודו מציין שהסרט "לא אחיד אבל בסופו של דבר מצליח לרגש עם הופעות מפתיעות של קונסידיין וויליאמס, המצליחים לזהור מעל לצוות השחקנים הצעיר. העיתון Birmingham Mail ציין ש"אם אתה אוהד של סרטיו של ניקולס ספארקס – או מחפש סרט מפואר וטוב שבו תוכל לבכות כהוגן – אז צפייה בסרט זה לא יהיה ההחלטה הכי גרועה שתוכל לבחור. העיתון היומי, הNorwich Evening News, ציין "שהסרט מוותר על כל הרגשנות ומביא לקהל רגעים שאומנם לא מרגישים ריאליסטים אבל אי אפשר להתעלם מהעובדה שבתוך כל העצב שלהם, הם מהנים נורא."

האתר Rotten Tomatoes העניק לסרט ציון של 58%, המבוסס על ביקורותיהם של 26 מבקרים.

## קישורים חיצוניים

קטגוריה:סרטי 2012
קטגוריה:סרטים בריטיים
קטגוריה:סרטים באנגלית
קטגוריה:סרטי דרמה רומנטית
קטגוריה:סרטי התבגרות בריטיים
קטגוריה:סרטים על מוות
הרפר קולינס

**הרפר קולינס** (באנגלית: **HarperCollins**) היא אחת מהוצאות הספרים הגדולות בעולם. היא נשלטת בידי ניוז קורפ, קבוצת תקשורת בינלאומית. שם ההוצאה מורכב משילוב שמותיהן של מספר הוצאות לאור, לאחר מיזוגים ורכישות ביניהן.

מדי שנה מפרסמת ההוצאה כ-10,000 ספרים חדשים ב-17 שפות שונות. המטה העולמי של ההוצאה שוכן בניו יורק שבארצות הברית, אך להרפר-קולינס פעילות גם ב-17 מדינות נוספות.

## אסטרטגיה עסקית
### הגישה לאינטרנט
הרפר קולינס יצרה אפשרות עיון בקטעים נבחרים מתוך ספרים באתר האינטרנט שלה, אפשרות הזמינה גם בטלפון הנייד. האפשרות נוצרה הן במטרה לקדם מכירת ספרים והן במטרה לקדם את "הרפר קולינס" בפלח השוק האינטרנטי. בעקבות פתיחת האפשרות הובעו חששות בדבר ניצול לרעה של האפשרות באמצעות שיתוף קובצי הספרים.

באוקטובר 2013 הכריזה החברה על שיתוף פעולה עם פלטפורמת שיתוף הקבצים Scribd, במסגרתה יקבלו קוראים המנויים ל-Scribd גישה לספרים מתוך המגוון המוצע. נציגת החברה מסרה לתקשורת שבעסקה העניקה החברה לראשונה גישה לכמות ספרים גדולה מאוד.

## קישורים חיצוניים
* 

* אודות החברה , אתר הרפר-קולינס 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הוצאות ספרים
צור שמיר אחזקות

**צור שמיר אחזקות בע"מ**, המוכרת בשם המקוצר **צור שמיר**, היא חברה ציבורית ישראלית, המתמקדת בהשקעות ואחזקות בתחומי הביטוח, פיננסים ונדל"ן מניב. החברה נסחרת בבורסה לניירות ערך בתל אביב. מטה החברה שוכן בפתח תקווה. בעלי השליטה בקבוצת צור שמיר הם משפחת שנידמן המחזיקים כ–70% ממניות החברה.

## היסטוריה
בשנת 1989 רכשה משפחת שנידמן מקונצרן הביטוח "הסנה" שתי חברות ביטוח שמוזגו לאחת, "צור שמיר חברה לביטוח".

בתחילת שנות ה-90 מכרה משפחת שנידמן את תיק הביטוח של צור שמיר לחברת הביטוח "כלל".

ב–1994 הקימה צור שמיר את "איי.די.איי. חברה לביטוח", המוכרת במותג "ביטוח ישיר", שהייתה והראשונה למכור פוליסות לציבור הרחב ללא תיווך של סוכני ביטוח.

ב–1994 רכשה צור שמיר את אדגר תעשיות טקסטיל, ועם השנים פיתחה את אדגר לחברת נדל"ן מניב. שמה של אדגר תעשיות טקסטיל שונה ל-"אדגר השקעות ופיתוח". הפורטפוליו של אדגר ממוקד בבנייני משרדים בארבע מדינות: ישראל, פולין, קנדה ובלגיה.

ב–2003 הקימה צור שמיר את חברת הביטוח הישיר הראשונה בפולין, ומיד לאחר מכן הוקמו חברות ביטוח ישיר בצ'כיה וברוסיה. ב–2007 רכשה קבוצת הביטוח RSA חמישים אחוז מפעילות הביטוח האירופאית. ב–2009 רכשה RSA את ה-50% הנותרים.

ב–2006 הקימה צור שמיר חברה לאשראי צרכני, "מימון ישיר".

בסוף שנת 2018, רכשה צור שמיר סטראט-אפ להעברות כספים בינלאומיות בשם "נימה". מאז 2018 נימה התפתחה, והיא בימים אלו מפעילה ארנקים דיגיטליים וצומחת במהירות.

## תחומי פעילות
נכון ל-2020 צור שמיר פועלת ב-4 תחומים:

* ביטוח – באמצעות איי.די.איי. חברה לביטוח.
* אשראי צרכני – באמצעות מימון ישיר. עיקר פעילותה במימון רכישת כלי רכב, אשראי צרכני בנקודות מכירה ואשראי לכל מטרה.
* נדל"ן מניב – באמצעות אדגר השקעות ופיתוח. אדגר פועלת בישראל, פולין, קנדה ובלגיה.
* ארנקים דיגיטליים – באמצעות נימה. נימה פועלת בישראל ונותנת שירותי העברת כספים לחו"ל לעובדים זרים. נימה מאפשרת העברות כספים דיגיטליות גם בתוך ישראל וגם לחו"ל. בשנת 2020 בנק דיסקונט הצטרף כשותף לקבוצת צור שמיר והשקיע בנימה. בשנת 2024 מכר בנק דיסקונט את אחזקותיו בנימה.

## קישורים חיצוניים
* 

* כתבות בנושא צור שמיר, באתר גלובס
* אודות זרוע הנדל"ן של החברה, אדגר

## הערות שוליים

קטגוריה:חברות החזקות ישראליות
קטגוריה:חברות הנסחרות בבורסה לניירות ערך בתל אביב
קטגוריה:פתח תקווה: חברות
עונת 1909/1910 בפוטבול ליג

**עונת 1909/1910** הייתה העונה ה-22 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1909 והסתיימה ב-30 באפריל 1910. 

הליגה כללה 20 קבוצות. בולטון וונדררס וטוטנהאם הוטספר (בפעם הראשונה בתולדות המועדון) היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

אסטון וילה זכתה באליפות בפעם השישית בתולדות המועדון.  

בסוף העונה לליגת משנה ירדו צ'לסי ובולטון וונדררס. במקומן לליגה הבכירה עלו מנצ'סטר סיטי ואולדהאם אתלטיק (בפעם הראשונה בתולדות המועדון).

## כדורגלנים מצטיינים

ג'ק פרקינסון מליברפול כבש 30 שערים וזכה בתואר מלך השערים.    

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1909
קטגוריה:תחרויות כדורגל ב-1910
קטגוריה:עונות בפוטבול ליג
פונטיאק ונטורה

ממוזער|290px|פונטיאק  ונטורה, שנת 1970
ממוזער|290px|פונטיאק  ונטורה, שנת 1960
**פונטיאק ונטורה** (באנגלית: **Pontiac Ventura**) היא מכונית משפחתית גדולה מתוצרת חטיבת הרכב האמריקאית **[[פונטיאק]]** מבית ג'נרל מוטורס, אשר יוצרה בין השנים 1960–1977.

בין השנים 1960-1970 הדגם יוצר ב"גודל מלא", (Full-size) ובין השנים 1971-1977 הדגם יוצר כמכונית קומפקטית.

בנוסף דגם ה"פונטיאק ונטורה" יוצר  בגרסאות קופה וקבריולה (דור ראשון) ובגרסת קופה (דור שני).

דגם פונטיאק ונטורה "גודל מלא" בוסס על פלטפורמת "GM B platform" אשר הייתה קרויה "B-body".

דגם פונטיאק ונטורה "קומפקט" בוסס על פלטפורמת "GM X platform (1962)" אשר נקראה "X-body".

ממוזער|290px|פונטיאק ונטורה, 1975 (X-body)

## תצורות
* גודל מלא (Full-size)  (1960-1979)
* גודל קומפקט (Compact car) (1970-1977)

### דור ראשון
* 4 דלתות - סדאן 
* 2 דלתות - קופה הרדטופ
* 2 דלתות - קבריולה

### דור שני
* 4 דלתות - סדאן
* 2 דלתות - קופה

## תמונות

קובץ:1970 Pontiac Ventura (15020254105).jpg| פונטיאק ונטורה, שנת 1970
קובץ:Pontiac Ventura SJ Istanbul.jpg| פונטיאק ונטורה סדאן
קובץ:1976 Pontiac Ventura (14466238906).jpg| פונטיאק ונטורה שנת 1976, 2 דלתות, קופה
קובץ:1960 Pontiac Venture engine - 389 cid V8 (14115314547).jpg| מנוע V8 - פונטיאק ונטורה שנת 1960
קובץ:1976 Pontiac Ventura (1417781011).jpg| פונטיאק ונטורה, 1976
קובץ:1974 Pontiac Ventura.JPG| פונטיאק ונטורה, שנת 1974
קובץ:1973 Pontiac Ventura II (2305802079).jpg| פונטיאק ונטורה, שנת 1973


## ראו גם
* פונטיאק
* ג'נרל מוטורס
* שברולט
* שברולט וגה
* פונטיאק אקזקיוטיב
* פונטיאק סאן-פייאר
* פונטיאק סולטיס
* פונטיאק לה מאנס
* פונטיאק בונוויל
* פונטיאק טמפסט

## קישורים חיצוניים

* פונטיאק ונטורה 1973 (2:49 דקות), יו-טיוב

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1960
קטגוריה:מכוניות אמריקאיות
ונטורה
עונת 1911/1912 בפוטבול ליג

**עונת 1911/1912** הייתה העונה ה-24 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1911 והסתיימה ב-29 באפריל 1912. 

הליגה כללה 20 קבוצות. וסט ברומיץ' אלביון ובולטון וונדררס היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

בלקברן רוברס זכתה באליפות בפעם הראשונה בתולדות המועדון.  

בסוף העונה לליגת משנה ירדו פרסטון נורת' אנד וברי. במקומן לליגה הבכירה עלו דרבי קאונטי וצ'לסי.

## כדורגלנים מצטיינים
מספר כדורגלנים כבשו 25 שערים וזכו בתואר מלך השערים.  :  
* הרי המפטון מאסטון וילה 
* ג'ורג' הולי מסנדרלנד
* דייוויד מקלין מונסדיי
## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1911
קטגוריה:תחרויות כדורגל ב-1912
קטגוריה:עונות בפוטבול ליג
קטגוריה:1911 בממלכה המאוחדת
קטגוריה:1912 בממלכה המאוחדת
פיצוץ הלגולנד

**פיצוץ הלגולנד** (מכונה גם **British Bang Test**) התרחש בארכיפלג הגרמני הלגולנד שבים הצפוני ב-18 באפריל 1947. הצי המלכותי הבריטי ערך באי העיקרי שבארכיפלג פיצוץ מתוכנן של אלפי טון של חומר נפץ, בפיצוץ שנחשב כהתפוצצות הגדולה בהיסטוריה מסוגה.

האי העיקרי הופצץ על ידי חיל האוויר הבריטי במהלך מלחמת העולם השנייה. נגרם לו הרס רב וכל תושביו פונו. לאחר תום המלחמה נכלל הארכיפלג באזור הכיבוש הבריטי בגרמניה. בתקופה זו הוא שימש כשדה ניסויים שבו נערכו פיצוצים.

התפוצצות הענק באי העיקרי, ששטחו 1.7 קילומטר רבוע, נעשתה באמצעות 4,000 טון (לפי גרסה אחרת - 6,800 טון) של חומרי נפץ שהצטברו באזור הכיבוש הבריטי בגרמניה. אלו פוזרו בביצורים שהוקמו באי במהלך מלחמת העולם השנייה. מטרת הפיצוץ הייתה הריסת הביצורים (וכן השמדת חומרי הנפץ העודפים), אך גם התוצאה של הרס אפשרי של האי כולו נחשבה למתקבלת על הדעת מבחינת המתכננים. עוצמת ההתפוצצות שהושגה הייתה שקולה לפיצוץ 3.2 קילוטון של TNT. ההתפוצצות לא הרסה את האי, אך הביאה לשינוי במבנה הטופוגרפי שלו.

במרץ 1952 הוחזר ארכיפלג הלגולנד לשליטה גרמנית.

## ראו גם
* ריפל רוק

## הערות שוליים

250px|ממוזער|ימין|מראה האי העיקרי, 2012
ממוזער|שמאל|250px|האי כפי שנראה בין 1890–1900

הלגולנד
קטגוריה:שלטון הכיבוש של בעלות הברית בגרמניה
קטגוריה:היסטוריה של הצי המלכותי הבריטי
קטגוריה:1947
אנס אונאל

**אנס אונאל** (בטורקית: **Enes Ünal**; נולד ב-10 במאי 1997) הוא כדורגלן טורקי המשחק בעמדת החלוץ בבורנמות' ובנבחרת טורקיה.

## קריירת מועדונים
אונאל התחיל את הקריירה שלו במחלקת הנוער של בורסאספור. ב-1 באוגוסט 2013 אונאל ערך את הופעת הבכורה שלו בקבוצה הבוגרת בתיקו 2-2 נגד וויבודינה במסגרת מוקדמות הליגה האירופית. ב-25 באוגוסט 2013 אונאל ערך את הופעת הבכורה שלו בליגת העל הטורקית במשחק נגד גלאטסראיי. באותו משחק כבש את שער הבכורה שלו בליגה וכך הפך לכובש הצעיר בהיסטוריה של הליגה.

ב-7 ביולי 2015 אונאל חתם במנצ'סטר סיטי תמורת 2 מיליון פאונד, אמנם ב-31 ביולי 2015 הושאל לשנתיים לגנק מליגת העל הבלגית.

ב-1 בפברואר 2016 הושאל לנאק ברדה מליגת המשנה ההולנדית עד לסיום העונה. ב-19 בפברואר הבקיע את שער הבכורה שלו בקבוצה נגד פורטונה סיטארד. ב-11 באפריל 2016 שלושער ראשון בקריירה בניצחון 1–4 נגד טלסטאר.

ב-23 ביולי 2016 הושאל לטוונטה מליגת העל ההולנדית. ב-21 באוגוסט 2016 ערך את הופעת הבכורה שלו במועדון בניצחון 3–4 נגד חרונינגן בו גם הבקיע שלושער.

ב-30 במאי 2017 חתם בויאריאל הספרדית לארבע שנים. בנובמבר  הושאל ללבאנטה ובינואר  חזר לוויאריאל.

ב-19 באוגוסט 2018 אונאל הושאל לריאל ואיאדוליד.

ב-12 באוגוסט 2020, אונאל חתם לחמש שנים בחטאפה. בעונת 2021/2022 רשם אונאל את העונה הטובה ביותר שלו בלה ליגה, כשכבש 16 שערי ליגה.

ב-1 בפברואר 2024 הואשל לבורנמות' מהפרמייר ליג.

## קריירה בינלאומית
אונאל זומן לראשונה לסגל הנבחרת הצעירה של טורקיה כאשר הוא רק בן 16. ב-31 במרץ 2015 אונאל ערך את הופעת הבכורה שלו בנבחרת הבוגרת בניצחון 1–2 נגד .

## קישורים חיצוניים

קטגוריה:כדורגלנים טורקים
קטגוריה:חלוצי כדורגל טורקים
קטגוריה:כדורגלני בורסאספור
קטגוריה:כדורגלני מנצ'סטר סיטי
קטגוריה:כדורגלני ראסינג גנק
קטגוריה:כדורגלני נאק ברדה
קטגוריה:כדורגלני טוונטה
קטגוריה:כדורגלני ויאריאל
קטגוריה:כדורגלני לבאנטה
קטגוריה:כדורגלני ריאל ואיאדוליד
קטגוריה:כדורגלני חטאפה
קטגוריה:כדורגלני בורנמות'
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:ספורטאים טורקים באנגליה
קטגוריה:ספורטאים זרים בבלגיה
קטגוריה:ספורטאים זרים בהולנד
קטגוריה:ספורטאים טורקים בספרד
קטגוריה:טורקים שנולדו ב-1997
פונטיאק טמפסט

ממוזער|340px|פונטיאק טמפסט, 1961 (דור ראשון)
ממוזער|340px|פונטיאק טמפסט, קבריולה 1962 (דור ראשון)
[ממוזער|340px|פונטיאק טמפאסט דור שלישי (מנוע 2,800 [סמ"ק)]]
[ממוזער|340px|פונטיאק טמפסט [מכונית סטיישן|סטיישן, שנת 1961, דור ראשון]]

**פונטיאק טמפסט** (באנגלית: **Pontiac Tempest**) היא מכונית משפחתית גדולה בתצורות סדאן, הרדטופ, קופה קבריולה וסטיישן אשר יוצרה על ידי חברת פונטיאק האמריקאית מבית ג'נרל מוטורס, בין השנים 1961–1970 (דור ראשון ודור שני) ובין השנים 1987–1991 (דור שלישי).

דגם הדור הראשון של "פונטיאק טמפסט" התבסס על פלטפורמת פונטיאק "GM Y platform".

דגם הדור השני של "פונטיאק טמפסט" התבסס על פלטפורמת פונטיאק "GM A platform (1936)".

מכוניות הדור השלישי של "פונטיאק טמפסט" הוגדרו "קומפקטיות". הדגם התבסס על פלטפורמת "GM L platform", מסדרת "Pontiac Grand Am" והיה כמעט זהה לדגם ה"שברולט קורסיקה".

## דורות
* דור ראשון (1961–1963)
* דור שני (1964–1970)
* דור שלישי (1987–1991)

## תצורות
### דור ראשון
* 4 דלתות סדאן
* 4 דלתות סטיישן
* 2 דלתות קופה
* 2 דלתות קבריולה
### דור שני
* 4 דלתות הרדטופ
* 4 דלתות סדאן
* 4 דלתות סטיישן
* 2 דלתות קופה
* 2 דלתות הרדטופ
* 2 דלתות קבריולה
### דור שלישי
* 4 דלתות סדאן

## תמונות

קובץ:'88-'91 Pontiac Tempest.jpg | פונטיאק טמפסט דור שלישי
קובץ:Pontiac Tempest (5051259286).jpg| פונטיאק טמפסט דור שלישי
קובץ:1962 Pontiac Tempest base model 4-door.jpg|פונטיאק טמפסט שנת 1962, סדאן, 4 דלתות (דור ראשון)
קובץ:Fullsizecar.JPG| פונטיאק טמפסט קופה
קובץ:Another time (3849900707).jpg| פונטיאק טמפסט
קובץ:1963 Pontiac Tempest interior (9502694946).jpg| פונטיאק טמפסט קבריולה, שנת 1963 (דור ראשון) - מבט לתא הנהג ולוח מחוונים
קובץ:1965 Pontiac Tempest Le Mans Hardtop Coupe Innen 9899.jpg| פונטיאק טאמפסט קופה, שנת 1965 (דור שני) - מבט לתא הנהג
קובץ:1963 Pontiac Tempest (9499889491).jpg| פונטיאק טמפסט קבריולה, שנת 1963 (דור ראשון)
קובץ:1963 Pontiac Tempest (9502684932).jpg| פונטיאק טמפסט קבריולה, שנת 1963 (דור ראשון)
קובץ:1965 Pontiac Tempest 2-door black.jpg| פונטיאק טמפסט, 2 דלתות, (דור שני)
קובץ:Pontiac Tempest Le Mans 1964-1968 frontright 2009-04-18 U.jpg| פונטיאק טמפסט, 2 דלתות, (דור שני)
קובץ:Pontiac (2510767561).jpg| פונטיאק טמפסט


## ראו גם
* פונטיאק
* ג'נרל מוטורס
* פונטיאק קסטום טורפדו
* פונטיאק 2+2
* פונטיאק קסטום S
* פונטיאק סאן-פייאר
* פונטיאק סולטיס
* פונטיאק ונטורה
* פונטיאק לה מאנס
* פונטיאק בונוויל

## קישורים חיצוניים

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1961
קטגוריה:מכוניות אמריקאיות
טמפסט
אורטל שמאילוב

**אורטל שמאילוב** (נולדה ב-27 ביוני 1989) היא כדורגלנית ישראלית המשחקת בעמדות הבלם והקשר המרכזי במועדון ספורט קריית גת והייתה בנבחרת ישראל לנשים. היא משחקת בליגת הנשים הראשונה.

## קריירת מועדונים
שמאילוב התחילה את דרכה בקבוצת הנשים מכבי צור שלום ביאליק בשנת 2006 ובילתה בקבוצה זו 6 עונות. לאחר מכן עברה שמאילוב לקבוצת הנשים מכבי חולון, שאיתה זכתה בשנת 2013 בגביע המדינה, לאחר ניצחון 1:7 על הפועל רמת השרון. לאחר עונה עברה למכבי באר שבע. לאחר מכן עברה לקבוצת מועדון הספורט קריית גת. שם, כעבור שתי עונות, הייתה שותפה לזכיית הקבוצה בגביע המדינה לנשים.

## קריירה בנבחרת ישראל
בנבחרות ישראל שמאילוב התחילה בנבחרת הנערות עד גיל 19. הופעת הבכורה שלה בנבחרת זאת הייתה במשחק נגד אוסטריה. היא שיחקה בה 8 פעמים והבקיעה 4 שערים, שמתוכם 3 נכבשו במוקדמות אליפות אירופה 2006 נגד ארמניה, בניצחון הנבחרת 0–10.

בנבחרת ישראל הבוגרת לנשים היא הייתה חלק מהסגל 11 פעמים, כולל במוקדמות אליפות העולם 2011 ובמוקדמות אליפות אירופה 2013.

## קישורים חיצוניים

* דף השחקנית, באתר ההתאחדות לכדורגל

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:בלמות כדורגל ישראליות
קטגוריה:בלמי כדורגל ישראלים
קטגוריה:כדורגלניות מכבי חולון
קטגוריה:כדורגלניות מ.ס. קריית גת
קטגוריה:בוגרות אורט קריית מוצקין
קטגוריה:בוגרי אורט קריית מוצקין
קטגוריה:ישראליות שנולדו ב-1989
קטגוריה:ישראלים שנולדו ב-1989
סוזוקי טווין

ממוזער|270px|סוזוקי טווין
**סוזוקי טווין** (באנגלית: **Suzuki Twin**) היא מכונית מיקרו, 2 דלתות – קופה, המיועדת ל-2 נוסעים, אשר יוצרה ב-2 גרסאות: גרסה היברידית: מנוע הנעה היברידית, וגרסה לא היברידית, מנוע בעירה פנימית, מנוע 3 צילינדרים.

הדגם יוצר ידי חברת סוזוקי מוטור היפנית, בין השנים 2003–2005.

סך הכול יוצרו כ-10,106 יחידות.

תאוצת ה"סוזוקי טווין" בין 0–100 קמ"ש היא 32 שניות.

## גרסאות סוזוקי טווין
* גרסה היברידית – (מנוע בעירה פנימית)
* גרסה לא היברידית – (הנעה היברידית)

## הנעה היברידית – הסבר
**הנעה היברידית** (בעברית: **הנעת כלאיים**), היא שיטת ההנעה של כלי רכב המשלבת שני סוגי מנועים, לרוב מנוע בעירה פנימית עם מנוע חשמלי. המטרה בשילוב המנועים היא נצילות טובה יותר של הדלק, חיסכון בעלות נסיעה, ופליטת מזהמים מופחתת מהמכונית.

## תמונות

קובץ:Suzuki Twin interior.jpg|סוזוקי טווין – מבט לתא הנהג
קובץ:Suzuki Twin 002.JPG|סוזוקי טווין
קובץ:Suzuki-twin 1st-rear.jpg|סוזוקי טווין
קובץ:The rearview of Suzuki Twin Gasoline V (EC22S).JPG| סוזוקי טווין
קובץ:Suzuki-twin 1st-front.jpg| סוזוקי טווין



## ראו גם
* הנעה היברידית
* סוזוקי מוטור
* מכונית מיקרו
* סוזוקי CV1

## קישורים חיצוניים

קטגוריה:מכוניות מיקרו
קטגוריה:דגמי מכוניות שהושקו ב-2003
טווין
קטגוריה:מכוניות קופה
קטגוריה:כלי רכב יפניים
מנחם רהט

**מנחם רהט** (נולד ב-26 ביולי 1943) הוא עיתונאי ישראלי. משנה לעורך העיתון מצב הרוח, ובעל טור בעיתון.

בעבר שימש בתפקיד הכתב הפוליטי של "מעריב" עד פרישתו לגמלאות ב-2006. 

## ביוגרפיה
נולד בתל אביב, למד מדע המדינה באוניברסיטת בר-אילן ובאוניברסיטת חיפה.

מראשית שנות ה-60 שימש כתב ב"מעריב", תחילה בצפת וככתב "מעריב" בצפון ישראלי, ובהמשך ככתב פוליטי עד פרישתו ב-2006. מלבד תפקידיו כעיתונאי וכפובליציסט בעיתונים ובאתרי אינטרנט שונים שירת בבית-הדין לאתיקה של מועצת העיתונות בישראל.

מתגורר ברעננה.

## ספריו
***ש"ס, הרוח והכוח: איך ניצחה ש"ס את הפוליטיקה הישראלית**, הוצאת אלפא תקשורת, 1998.

## קישורים חיצוניים
* 
* טורו של מנחם רהט, באתר News1
* 
* מאיר חוטקובסקי, השלטון משחית, כיוון חדש-המגזין לאזרח הוותיק ברעננה, ינואר 2022

## הערות שוליים

קטגוריה:סגל מעריב
קטגוריה:בוגרי אוניברסיטת בר-אילן
קטגוריה:בוגרי אוניברסיטת חיפה
קטגוריה:צפת: אישים
קטגוריה:רעננה: אישים
קטגוריה:ישראלים שנולדו ב-1943
סגן ראש ממשלת אוסטרליה

**סגן ראש ממשלת אוסטרליה** (באנגלית: **Deputy Prime Minister of Australia**) הוא השר השני הבכיר ביותר בממשלת אוסטרליה. משרה זו הוקמה בתיק השרים ב-1968. סגן ראש הממשלה ממונה על ידי המושל הכללי של אוסטרליה על פי עצת ראש הממשלה.

סגן ראש הממשלה הנוכחי הוא ריצ'רד מארלס שהחל את כהונתו ב-23 במאי 2022.

## היסטוריה
במקור, תפקידו של סגן ראש הממשלה היה בעיקרו מעמד כבוד בעל סמכויות ייצוגיות. תפקיד זה רכש משמעות לאחר הבחירות הפדרליות 1922, כאשר ראתה המפלגה הלאומית של אוסטרליה כי היא עתידה לאבד את הרוב הפרלמנטרי שלה. הלאומנים הגיעו בסופו של דבר להסכם קואליציוני עם מפלגת השלטון, שבמסגרתו, מנהיג המפלגה הלאומית ארל פייג' קביל את הדרגה השנייה בממשלה של סטנלי ברוס. בעוד שהתואר הרשמי היחיד של פייג' היה שר האוצר, הוא נחשב לסגנו ברוס. לכל עניין ודבר היה פייג' סגן ראש ממשלת אוסטרליה הראשון (תפקיד שלא היה קיים באופן רשמי עד ל-1968). מאז, היה מנהיג מפלגת הכפר או המפלגה הלאומית לחבר הממשלה השני בחשיבותו כמעט בכל הממשלות שהוקמו מאז מטעם קואליציית האנטי-לייבור. ב-1923 דרש ארל פייג' שהמפלגה הלאומית, קודמתה של המפלגה הליברלית, תדיח את בילי יוז מתפקידו כמנהיג כתנאי לכניסתה של מפלגת הכפר למשא ומתן קואליציני. ג'ון גורטון יצר באופן רשמי עבור ג'ון מקיואן את התפקיד של סגן ראש הממשלה ובכך אישר את מעמדו כאיש מספר שתיים בממשלה.

ב-19 בדצמבר 1967, ג'ון מקיואן, המנהיג המכהן של מפלגת הכפר (שבעתיד תקרא בשם המפלגה הלאומית) בממשלת הקואליציה, הושבע כראש ממשלה זמני בעקבות מותו הפתאומי של ראש הממשלה הרולד הולט. (היה אז דיון שמנהיג המפלגה הליברלית ושר האוצר ויליאם מקמהון ימלא את מקומו של הולט. מקמהון תכנן ישיבת סיעה של מפלגתו ב-20 בדצמבר כדי לבחור מנהיג חדש, מתוך כוונה לזקוף את התפקיד הנחשב לעצמו, אבל ניסיון זה נכשל כאשר מקיואן הכריז בפומבי ב-18 בדצמבר כי הוא לא יכהן בממשלת מקמהון.) מקיואן נשבע אמונים לתפקיד ראש הממשלה בהנחה שהממשלה תמשיך לכהן רק כל עוד יידרשו הליברלים לבחור מנהיג חדש. ההצבעה למנהיגות הליברלית נקבעה מחדש ל-9 בינואר 1968. כפי שהתברר, מקמהון לא ניצח בבחירות לראשות המפלגה, והסנאטור ג'ון גורטון נבחר והחליף את מקיואן כראש הממשלה ב-10 בינואר 1968. מקיואן חזר למעמדו כאיש מספר שתיים בממשלה, על פי הסכם הקואליציה. הוא היה באופן בלתי רשמי סגן ראש הממשלה מאז שהפך למנהיג מפלגת הכפר ב-1958, ומאז 1966 הפעיל וטו על מדיניות הממשלה מכוח היותו החבר השני בחשיבותו בממשלה.

מאז 1968, רק שני סגני ראש הממשלה המשיכו לתפקיד ראש ממשלת אוסטרליה מתפקידם כסגנים: פול קיטינג וג'וליה גילארד. בשני המקרים, הם נכנסו לתפקיד זה לאחר שניצחו בבחירות על ראשות מפלגותיהם לאחר שראש הממשלה והמפלגה המכהן איבד את תמיכתו במפלגתו.

## התפקיד
חובתו של סגן ראש הממשלה לפעול בשם ראש הממשלה בהיעדרו כאשר הוא מחוץ לגבולות לאוסטרליה או בחופשה. סגן ראש הממשלה תמיד יהיה חבר בממשלה ותמיד יחזיק לפחות בתיק ממשלתי אחד מהותי (זה יהיה אפשרי מבחינה טכנית שיכהן שר שתפקידו הוא רק סגן ראש הממשלה, אך מקרה מסוג זה מעולם לא קרה בהיסטוריה של אוסטרליה). 

אם ראש הממשלה נפטר, מודח או מתפטר במהלך כהונתו, ישביע המושל הכללי האוסטרלי את סגן ראש הממשלה כראש ממשלת ביניים עד שהמפלגה השולטת תבחר מנהיג חדש, למרות שהיא אינה מחויבת לעשות כן. זה לא קרה מאז שהמשרה נוסדה בשנת 1968.

## ראו גם

* פוליטיקה של אוסטרליה
* ראש ממשלת אוסטרליה

## קישורים חיצוניים

* 

## הערות שוליים

*
2017 04
קטגוריה:אוסטרליה: פוליטיקה
Lust for Life

***Lust for Life*** (בעברית: "**תאווה לחיים**") הוא אלבום האולפן החמישי של הזמרת-יוצרת האמריקאית לנה דל ריי. האלבום יצא לאור ב-21 ביולי 2017, על ידי חברות התקליטים אינטרסקופ רקורדס ופולידור רקורדס.

הסינגל מתוך האלבום "Love", יצא לאור ב-18 בפברואר 2017.

## רקע והפקה
לאחר שהוציאה את אלבומה הרביעי, *[[Honeymoon]]*, אמרה דל ריי בראיון ב-NME: "יש לי מחשבות מוקדמות על הכיוון של האלבום הבא שלי. חברת התקליטים בה אני חתומה; אינטרסקופ, מעניקה לי את הזכות להוציא אלבום מתי שארצה ולכן איני לחוצה כלל". במהלך פברואר 2016, בריאיון למגזין הבילבורד הצהירה כי האלבום הזה יהיה שונה ברובו מהקודם, אך עדיין יזכיר אותו בצורה כזו או אחרת.

שם האלבום פורסם לראשונה ב-29 במרץ 2017. עטיפתו פורסמה כמה שבועות לאחר מכן, ב-11 באפריל. בריאיון עם קורטני לאב מ-Dazed Digital, אישרה כי את השיר הנושא "Lust for Life", תשיר יחד עם דה ויקנד, תוך שהוסיפה כי שון לנון ישתתף בשיר "Tomorrow Never Came", שיתפקד כרצועה ה-13 באלבום.

## קידום
במהלך ינואר 2017, נרשם השיר "Young In Love", כשיר אותו עתידה דל ריי להוציא. מיד לאחר מכן, שונה שמו ל-"Love" והוא יצא לאור כסינגל הראשון מתוך האלבום ב-18 בפברואר 2017. באותו היום בו פורסם שמו האמיתי של השיר, דלף הוא לאינטרנט ובעקבות כך הוקדם מועד יציאתו המקורי כסינגל. בעקבות ההדלפה, פורסם קליפ השיר כבר ב-20 בפברואר. כמו כן, "Love" נכנס למקום 44 במצעד הבילבורד הוט 100 ולמקום ה-2 במצעד במצעד שירי הרוק של בילבורד.

ב-19 באפריל, תחנת הרדיו הבריטית BBC Radio 1 ביצעה את השמעת בכורת שיא הנושא מתוך האלבום, "Lust for Life", בו התארח הזמר-יוצר דה ויקנד. השיר יצא לאור ב-19 באפריל 2017, כסינגל השני מתוך האלבום, והיה זמין לרכישה בחנות האייטונס.

ב-12 ביולי הוציאה דל ריי את "Summer Bummer" ו-"Groupie Love" כסינגלים השיווקיים היחידים מתוך האלבום. הם, בדומה לקודמים, היו זמינים לרכישה בחנות האייטונס גם כן, בסמוך לצאתו כסינגלים שיווקיים. כמו כן, הוציאה את הסינגל השיווקי "Coachella – Woodstock in My Mind".

## רשימת רצועות

## קישורים חיצוניים

* 
* 
* 

## הערות שוליים

קטגוריה:אלבומי לנה דל ריי
קטגוריה:אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ריק נואלס
קטגוריה:אלבומי פולק של אמנים אמריקאים
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי פלטינה בברזיל
קטגוריה:אלבומי חברת אינטרסקופ רקורדס
סאוסן נאטור-חסון

**סאוסן נאטור-חסון** (נולדה ב-16 באוגוסט 1979) היא האישה הדרוזית הראשונה המכהנת כדיפלומטית ישראלית.

## ביוגרפיה
סאוסן נאטור-חסון נולדה בדלית אל-כרמל, להורים גאליה חלבי ושחאדה נאטור. את לימודיה התיכוניים סיימה בבית הספר נזירות כרמלית בחיפה, המוכר גם כבית הספר האיטלקי.

חסון למדה באוניברסיטת חיפה לימודי סטטיסטיקה (1997–1998) ולאחר מכן המשיכה ללימודי משפטים, קיבלה רישיון עו"ד (2002) וסיימה כמצטיינת דיקן תואר LL.M מוסמך במשפטים באוניברסיטת חיפה (2007).

בראשית דרכה התנדבה והייתה בין מקימי עמותת "ניצני סובלנות" בדלית אל כרמל, עמותה אשר פעלה לקידום סובלנות ודו-קיום בקרב צעירים ובבתי ספר באזור. במהלך הקריירה האקדמית שלה, כיהנה כעוזרת מחקר לפרופ' יונתן יובל בפקולטה למשפטים באוניברסיטת חיפה.

חסון נשואה לרני ואם לשניים.

### קריירה משפטית
את התמחותה עשתה חסון במשרד עורכי הדין הוד-סוקול ושות' בחיפה, בתחומי דיני נזיקין, דיני ביטוח ועוד.

לאחר שקיבלה את רישיון העו"ד (2002), עבדה חסון כעו"ד במשרד עורכי הדין יובל ריימונד ביוקנעם עילית, שם עסקה בדיני נזיקין, דיני משפחה, חוזים, ביטוח לאומי ודיני עבודה. במקביל, עסקה כעו״ד עצמאית בעיקר בתחומי דיני נזיקין ומשפט אזרחי.

בתום שלוש שנים, מונתה (2005–2010) לתובעת בתחום דיני עבודה במשרד הכלכלה, במחוז חיפה והצפון. במסגרת זו הנחתה צוותי חוקרים של המשרד, הגישה כתבי אישום והטילה קנסות כנגד מעסיקים שהפרו חוקי עבודה לרבות בטיחות בעבודה ועסקה רבות בליטיגציה, תוך טיפול בתיקים תקדימיים.

### קריירה דיפלומטית
חסון הצטרפה לקורס הצוערים של משרד החוץ בשנת 2010, ובכך הייתה האישה הדרוזית הראשונה שכיהנה כדיפלומטית ישראלית.

בשירותה הראשון כיהנה כסגנית השגריר בשגרירות ישראל בבולגריה (2011–2015). במסגרת זו עסקה בחיזוק הקשרים בין מדינת ישראל לבין בולגריה בפן המדיני, בדגש על הפן המשפטי. חסון ניהלה את חדר המצב בשגרירות בעת הפיגוע באוטובוס בנמל התעופה בורגס, בו נהרגו 6 בני אדם, חמישה מהם ישראלים ומעל ל-30 נפצעו.

לאחר חזרתה לישראל שימשה חסון עוזרת משפטית באגף היועץ המשפטי למשרד החוץ, במחלקת משפט דיפלומטי ואזרחי. תפקידה כלל בין השאר ייעוץ לאגפי המשרד ולנציגויות ישראל בעולם, הכנת חוות דעת משפטיות והשתתפות בוועדת המכרזים במשרד.

בשנים 2016–2020 כיהנה חסון כסגנית שגרירת ישראל באתונה שביוון. כיום מכהנת כראש מחלקת דיפלומטיה ציבורית בשגרירות ישראל לארה״ב, בוושינגטון.

## הוקרה ופרסים
במהלך ובתום שירותה כסגנית השגריר בסופיה, בולגריה, קיבלה חסון תעודות הוקרה ומדליות מראש ארגון העל של הקהילה היהודית בבולגריה, מקסים בנבנישתי, על פועלה למאבק באנטישמיות ושנאת זרים; מהתובע הראשי של בולגריה, סוטיר צאצארוב, על מאמציה לקידום השת"פ המשפטי בין גופי התביעה; ומנשיא הצלב האדום הבולגרי, ד"ר הריסטו גריגורוב, על השת"פ ועל חלקה בקידום הקמפיין ההומניטרי ("לב חם") בהובלת השגרירות והצלב האדום.

## הערות שוליים

קטגוריה:עובדות משרד החוץ
קטגוריה:דיפלומטיות ישראליות
קטגוריה:משפטנים דרוזים ישראלים
קטגוריה:בוגרות אוניברסיטת חיפה: משפטים
קטגוריה:בוגרי אוניברסיטת חיפה: משפטים
קטגוריה:דרוזיות ישראליות
קטגוריה:דלית אל-כרמל: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
רנו פואגו

ממוזער|320px|רנו פואגו דגם GTX, שנת 1987
**רנו פואגו** (בצרפתית: **Renault Fuego**) היא מכונית קופה קומפקטית מתוצרת יצרנית הרכב הצרפתית **[[רנו]]** אשר יוצרה בין השנים 1980–1992, בצרפת.

בנוסף לייצור בצרפת, ה"רנו פואגו" יוצרה בספרד (1980–1986), ארגנטינה, צ'ילה וונצואלה.

דגם "רנו פואגו" מבוסס על דגם "רנו 18".

## דגמים
* רנו פואגו TL (מנוע 1,397 סמ"ק)
* רנו פואגו GTL (מנוע 1,397 סמ"ק)
* רנו פואגו TS (מנוע 1,647 סמ"ק)
* רנו פואגו GTS (מנוע 1,647 סמ"ק)
* רנו פואגו TX (מנוע 1,995 סמ"ק – משנת 1981)
* רנו פואגו GTX (מנוע 1,995 סמ"ק – משנת 1981)
* רנו פואגו GTA (מנוע 2,165 סמ"ק)

## תמונות

Renault Fuego TS 1983 (15287134248).jpg| רנו פואגו TS, שנת 1983
Renault fuego cote.jpg| רנו פואגו
YellowRenaultFuego2.2inj1985ShotIn2006.jpg | רנו פואגו
1987 Renault Fuego Turbo (9064473867).jpg| רנו פואגו מגדש טורבו
Renault Fuego GTA 1990 (13459719115).jpg| רנו פואגו GTA, שנת 1990


## קישורים חיצוניים

קטגוריה:מכוניות קופה
פואגו
קטגוריה:דגמי מכוניות שהושקו ב-1980
קטגוריה:מכוניות צרפתיות
קטגוריה:כלי רכב המורכבים בוונצואלה
קטגוריה:כלי רכב המיוצרים בצ'ילה
קטגוריה:כלי רכב המיוצרים בספרד
קטגוריה:כלי רכב המיוצרים בארגנטינה
Where I Am

**Where I Am** (בעברית: **איפה שאני**) הוא השיר שייצג את דנמרק באירוויזיון 2017. השיר בוצע על ידי אניה ניסן. השיר שנבחר בתחרות המלודי גרנד פרי של רשות השידור הדנית נכתב על ידי אנחל טופאי, מייקל ד'ארקי ואניה עצמה.

## הערות שוליים

קטגוריה:שירי 2016
קטגוריה:שירי אירוויזיון 2017
קטגוריה:שירי דנמרק באירוויזיון
עונת 1913/1914 בפוטבול ליג

**עונת 1913/1914** הייתה העונה ה-26 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1913 והסתיימה ב-27 באפריל 1914. 

הליגה כללה 20 קבוצות. פרסטון נורת' אנד וברנלי היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

בלקברן רוברס זכתה באליפות בפעם השנייה בתולדות המועדון.  

בסוף העונה לליגת משנה ירדו פרסטון נורת' אנד ודרבי קאונטי. במקומן לליגה הבכירה עלו נוטס קאונטי וברדפורד פארק אווניו.

## כדורגלנים מצטיינים
ג'ורג' אליוט ממידלסברו כבש 32 שערים וזכה בתואר מלך השערים.  

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1913
קטגוריה:תחרויות כדורגל ב-1914
קטגוריה:עונות בפוטבול ליג
אלגברה פשוטה מרכזית

**אלגברה פשוטה מרכזית** היא אלגברה פשוטה מממד סופי מעל המרכז שלה. האלגבראות הפשוטות הן אבני היסוד בתורת המבנה של אלגבראות, ומחקרן תורם להבנת המבנה הכללי של חוגים. לאובייקטים אלו מבנה עשיר, הקשור גם לתחומים אחרים במתמטיקה, כמו תורת הקוהומולוגיה של מבנים אלגבריים שונים.

## תורת המבנה
על פי משפט ודרברן-ארטין, כל אלגברה פשוטה מרכזית A מעל שדה F איזומורפית לחוג מטריצות מעל חוג עם חילוק A \cong M_n(D) \cong M_n(F)
 \otimes D; חוג זה יחיד עד כדי איזומורפיזם, ומהווה אף הוא אלגברה פשוטה מרכזית (מעל אותו השדה). נובע כי הממד של אלגברה פשוטה מרכזית הוא מספר ריבועי. המכפלה הטנזורית של אלגבראות פשוטות מרכזיות אף היא פשוטה מרכזית (על פי משפט המרכז הכפול). על פי משפט סקולם-נתר, כל אוטומורפיזם של אלגברה פשוטה מרכזית הוא אוטומורפיזם פנימי - כלומר, הצמדה באיבר מהאלגברה; משפט זה מאפשר להוכיח טענות רבות בתחום.

האינדקס של האלגברה הפשוטה המרכזית A הוא הממד של חוג החילוק הליבתי שלה: ind(A) = [D:F]. בהינתן פירוק לגורמים ראשוניים של האינדקס, ind(D) = \prod_{i=1}^{k}{p_i^{n_i}}, ניתן לכתוב D \cong \overset { k }{ \underset { i=1 }{ \otimes }  } {D_i} כאשר D_i אלגברת חילוק מממד p_i^{n_i}. לכן, כל אלגברה פשוטה מרכזית ניתן להביא למבנה A\cong M_n(F) \otimes \left(\overset { k }{ \underset { i=1 }{ \otimes  }  } { D_{ i } }\right) .

## דוגמאות
הדוגמה הבסיסית לאלגבראות פשוטות מרכזיות היא מעל שדה המספרים הממשיים R, הכוללות את שדה הממשיים עצמו \mathbb{R}, שדה המספרים המרוכבים \mathbb{C} ואלגברת הקווטרניונים של המילטון \mathbb{H}, ואת כל חוגי המטריצות מעליהם. כמסקנה ממשפט הורוויץ, המסווג תכונות של אלגבראות הרכבה מעל שדות ממאפיין לא 2, אלו הן האלגבראות הפשוטות (האסוציאטיביות) היחידות מעל שדה הממשיים.

דוגמאות מעט כלליות יותר לאלגבראות פשוטות מרכזיות הן האלגבראות ציקליות, המכילות תת-שדה גלואה מקסימלי המהווה הרחבה ציקלית מעל שדה הבסיס; מבנים אלו כוללים בפרט את כל אלגבראות הקווטרניונים - אלגבראות ציקליות מממד 4, הכוללות את **כל** האלגבראות הפשוטות המרכזיות מממד 4.

## חבורת בראואר

לאחר היכרות בסיסית עם מבנה האלגבראות הפשוטות המרכזיות, ניתן להגדיר את חבורת בראואר. שתי אלגבראות פשוטות מרכזיות A_1, A_2 מעל אותו שדה הן **שקולות לפי יחס בראואר** אם יש להן אותה אלגברת חילוק ליבתית, כלומר A_1 \cong M_n(D) ו-A_2 \cong M_m(D). כעת, חבורת בראואר Br(F) של השדה F היא חבורה אשר איבריה הם מחלקות השקילות הללו, בה הפעולה היא מכפלה טנזורית והאיבר ההפכי הוא האלגברה המנוגדת. 

בהינתן הרחבת גלואה K/F, **חבורת בראואר היחסית** להרחבה זו היא החבורה Br(K/F) המכילה את כל האלגבראות המפוצלות על ידי השדה K. איחוד על כל הרחבות הגלואה של חבורות הבראואר היחסיות נותן את חבורת בראואר של השדה.

חבורת בראואר היא אובייקט בעל מבנה עשיר ומעניין, הקשור גם לתורת הקוהומולוגיה של מבנים אלגבריים. למידת מבנה החבורה ותכונותיה מאפשרת הסקת מסקנות אודות תיאורית המבנה של אלגבראות פשוטות מרכזיות.

## הכללה - אלגבראות ספרביליות מרכזיות

הכללה טבעית למבנה זה היא למקרה שבו מבנה הבסיס איננו שדה; במקרה זה, חוקרים **אלגבראות ספרביליות מרכזית** - אלו הן אלגבראות נאמנות, ספרביליות ומרכזיות מעל חוג בסיס נתון. תכונות מבנה רבות שמתקיימות בתורה שהוצגה לעיל, נשמרות גם כאשר עוברים למקרה הכללי יותר (כמו מכפלות טנזוריות, משפט המרכז הכפול). בפרט, ניתן להגדיר את חבורת בראואר של חוג באופן דומה כלעיל.

## ראו גם
* חוג פשוט
* חבורת בראואר
* אלגברת אזומיה

פשוטה מרכזית